Michael Shermer
Michael Brant Shermer (natus 8 Septembris 1954) est Americanus rerum scientiae scriptor, historicus scientiae, conditor Societatis Scepticorum, et editor principalis Skeptic, eius actorum diurnorum, quod se plerumque investigandis postulationibus scientiae falsae et omnium ultra quod rerum natura patitur dedunt. Societati nunc sunt plus quam 55 000 sodales. Shermer etiam disceptationibus rerum ad scientiam falsam et religionem pertinentium inest, cum necessitatem scepticismi scientifici promulgat. Shermer praeterea est unus ex hospitibus Exploring the Unknown, seriei televisificae familiae Fox (nunc ABC), tredecim horas durantis, quam procuravit. Singulis mensibus post Aprilem 2001, "Skeptic," commentarium in Scientific American actis diurnis in singulos menses scribit. Shermer adfirmat se olim fuisse Christianum fundamentalisticum, sed fidem in Deum per studia post A.B. concessum reliquit, seque interdum appellavit agnosticum, nontheistam, atheistam, et suasorem philosophiae humanisticae et scientiae morum. Dubitavit autem utrum sit utilitas ex talibus nominibus, quae "columbariis factis" adhiberi arbitratus est, ac se scepticus simpliciter appellari mavult.